ਏਬਟ ਓਲੀਬਾ

ਏਬਟ ਓਲੀਬਾ ( 971–1046) ਬਰਗਾ ਅਤੇ ਰਿਪੋਲ ਦਾ ਕਾਉਂਟ ਅਤੇ ਬਾਅਦ ਵਿੱਚ ਵਿਕ ਦਾ ਬਿਸ਼ਪ ਅਤੇ ਸੇਂਟ-ਮਿਸ਼ੇਲ-ਡੀ-ਕੋਕਸਾ ਦਾ ਐਬੋਟ ਸੀ। ਉਹ ਸੈਂਟਾ ਮਾਰੀਆ ਡੀ ਮੋਂਟਸੇਰਾਟ ਦੇ ਐਬੇ ਦਾ ਸੰਸਥਾਪਕ ਵੀ ਸੀ।  ਓਲੀਬਾ ਆਪਣੇ ਸਮੇਂ ਦੀਆਂ ਸਭ ਤੋਂ ਪ੍ਰਭਾਵਸ਼ਾਲੀ ਅਤੇ ਮਹੱਤਵਪੂਰਨ ਹਸਤੀਆਂ ਵਿੱਚੋਂ ਇੱਕ ਸੀ, ਜਿਸਨੇ ਰੋਮਨੈਸਕ ਕਲਾ ਨੂੰ ਉਤਸ਼ਾਹਿਤ ਕੀਤਾ। ਉਸਨੂੰ ਕੈਟਾਲੋਨੀਆ ਦੇ ਅਧਿਆਤਮਿਕ ਸੰਸਥਾਪਕਾਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ ਅਤੇ ਆਪਣੇ ਸਮੇਂ ਦੇ ਇਬੇਰੀਅਨ ਪ੍ਰਾਇਦੀਪ ਦੇ ਸਭ ਤੋਂ ਮਹੱਤਵਪੂਰਨ ਬਿਸ਼ਪ ਵਜੋਂ ਵੀ ਜਾਣਿਆ ਜਾਂਦਾ ਹੈ।

1973 ਵਿੱਚ, ਏਬਟ ਅਲੀਬਾ ਕਾਲਜ ਦੀ ਸਥਾਪਨਾ ਕੀਤੀ ਗਈ ਸੀ, ਜੋ ਬਾਰਸੀਲੋਨਾ ਯੂਨੀਵਰਸਿਟੀ ਨਾਲ ਸੰਬੰਧਿਤ ਸੀ। 2003 ਵਿੱਚ ਕੈਟਾਲੋਨੀਆ ਦੀ ਸਰਕਾਰ ਨੇ ਕਾਲਜ ਨੂੰ ਇੱਕ ਵੱਖਰੀ ਯੂਨੀਵਰਸਿਟੀ ਵਿੱਚ ਬਦਲ ਦਿੱਤਾ ਅਤੇ ਨਵੀਂ ਯੂਨੀਵਰਸਿਟੀ ਦਾ ਨਾਮ ਏਬਾਟ ਓਲੀਬਾ ਸੀਈਯੂ ਯੂਨੀਵਰਸਿਟੀ (ਕੈਟਾਲਾਨ: ਯੂਨੀਵਰਸਟੀਟ ਅਬਾਤ ਓਲੀਬਾ ) ਰੱਖਿਆ ਗਿਆ।

 ਮੁੱਢਲਾ ਜੀਵਨ 
ਓਲੀਬਾ ਦਾ ਜਨਮ 971 ਵਿੱਚ ਕੈਟਾਲੋਨੀਆ ਦੇ ਇੱਕ ਕੁਲੀਨ ਪਰਿਵਾਰ ਵਿੱਚ ਹੋਇਆ ਸੀ। ਉਸਦੇ ਪਿਤਾ ਦਾ ਨਾਮ ਓਲੀਬਾ ਕੈਬਰੇਟਾ ਸੀ ਅਤੇ ਉਸਦੀ ਮਾਂ ਐਂਪੋਰੀਆ ਦੀ ਏਰਮੇਨਗਾਰਡਾ ਸੀ। ਉਸਦੇ ਪਿਤਾ ਬੇਸਾਲੋ ਕਾਉਂਟੀ ਅਤੇ ਸੇਰਡਾਨੀਆ ਕਾਉਂਟੀ ਦੇ ਕਾਉਂਟ ਸਨ।  ਉਹ ਚਾਰ ਭਰਾਵਾਂ ਅਤੇ ਇੱਕ ਭੈਣ ਵਿੱਚੋਂ ਤੀਜੇ ਨੰਬਰ 'ਤੇ ਸਭ ਤੋਂ ਵੱਡਾ ਸੀ। ਬਰਨਾਰਡ ਅਤੇ ਵਿਲਫ੍ਰੇਡ ਉਸਦੇ ਵੱਡੇ ਭਰਾ ਸਨ ਅਤੇ ਬਰੰਗਾ ਉਸਦਾ ਛੋਟਾ ਭਰਾ ਸੀ ਅਤੇ ਉਸਦੀ ਭੈਣ ਦਾ ਨਾਮ ਐਡੀਲੇਡ ਸੀ।

 ਭਗਵਾਨ ਦੇ ਸ਼ਾਂਤੀ ਅਤੇ ਜੰਗਬੰਦੀ ਅੰਦੋਲਨ ਵਿੱਚ ਭੂਮਿਕਾ 
ਓਲੀਬਾ ਨੇ 1022 ਦੇ ਆਸਪਾਸ 'ਪਰਮਾਤਮਾ ਦੀ ਸ਼ਾਂਤੀ ਅਤੇ ਸੰਧੀ' ਲਹਿਰ ਨੂੰ ਅੱਗੇ ਵਧਾਇਆ, ਅਤੇ ਇਸ ਕਾਰਨ 1027 ਵਿੱਚ ਫਰਾਂਸ ਦੇ ਟੂਲੂਸ ਵਿਖੇ ਹੋਰ ਬਿਸ਼ਪਾਂ ਅਤੇ ਪਤਵੰਤਿਆਂ ਨਾਲ ਇਸ ਸੰਧੀ 'ਤੇ ਦਸਤਖਤ ਕੀਤੇ। ਇਸ ਦੇ ਤਹਿਤ, ਕੁਝ ਖਾਸ ਦਿਨ ਨਿਸ਼ਚਿਤ ਕੀਤੇ ਗਏ ਸਨ ਜਿਨ੍ਹਾਂ 'ਤੇ ਕੋਈ ਵੀ, ਜਿਸ ਵਿੱਚ ਰਈਸ, ਸੂਰਬੀਰ, ਕਿਸਾਨ ਅਤੇ ਭਿਕਸ਼ੂ ਸ਼ਾਮਲ ਹਨ, ਕਿਸੇ ਨਾਲ ਵੀ ਕਿਸੇ ਤਰ੍ਹਾਂ ਦਾ ਝਗੜਾ ਨਹੀਂ ਕਰੇਗਾ ਅਤੇ ਅਜਿਹੇ ਖਾਸ ਦਿਨਾਂ 'ਤੇ, ਭਗੌੜੇ ਗਿਰਜਾਘਰਾਂ ਜਾਂ ਹੋਰ ਪਵਿੱਤਰ ਸਥਾਨਾਂ ਵਿੱਚ ਸ਼ਰਨ ਲੈ ਸਕਣਗੇ ਜਿੱਥੇ ਉਨ੍ਹਾਂ ਨੂੰ ਸੁਰੱਖਿਆ ਅਤੇ ਸਤਿਕਾਰ ਦਾ ਭਰੋਸਾ ਦਿੱਤਾ ਜਾਵੇਗਾ। ਇਨ੍ਹਾਂ ਕਦਮਾਂ ਨਾਲ, ਸਾਲ ਦੇ ਘੱਟੋ-ਘੱਟ ਕੁਝ ਦਿਨ ਸ਼ਾਂਤੀ ਨਾਲ ਬਿਤਾਏ ਜਾ ਸਕਦੇ ਹਨ।

 ਰਾਜਨੀਤੀ ਵਿੱਚ ਪ੍ਰਭਾਵ 
ਓਲੀਬਾ ਆਪਣੇ ਸਮੇਂ ਵਿੱਚ ਇੰਨਾ ਪ੍ਰਭਾਵਸ਼ਾਲੀ ਸੀ ਕਿ 1023 ਵਿੱਚ ਨਾਵਾ ਦੇ ਰਾਜਾ ਸਾਂਚੋ ਤੀਜੇ ਨੇ ਉਸਦੀ ਭੈਣ ਅਰਾਕਾ ਦੇ ਆਪਣੇ ਦੂਜੇ ਚਚੇਰੇ ਭਰਾ, ਲਿਓਨ ਦੇ ਅਲਫੋਂਸੋ ਪੰਜਵੇਂ ਨਾਲ ਵਿਆਹ ਕਰਨ ਦੇ ਯੋਗ ਹੋਣ ਬਾਰੇ ਉਸਦੀ ਸਲਾਹ ਲਈ ਸੀ। ਓਲੀਬਾ ਦੁਆਰਾ ਸਮਕਾਲੀ ਰਾਜਿਆਂ ਨੂੰ ਲਿਖੇ ਪੱਤਰ ਦਰਸਾਉਂਦੇ ਹਨ ਕਿ ਸਾਂਚੋ ਨੂੰ ਸਿਰਫ਼ ਰੇਕਸ (ਰਾਜਾ) ਵਜੋਂ ਮਾਨਤਾ ਪ੍ਰਾਪਤ ਸੀ ਜਦੋਂ ਕਿ ਅਲਫੋਂਸੋ ਅਤੇ ਉਸਦੇ ਉੱਤਰਾਧਿਕਾਰੀ ਵਰਮੂਡੋ ਨੂੰ ਸਮਰਾਟ ਵਜੋਂ ਮਾਨਤਾ ਪ੍ਰਾਪਤ ਸੀ।

ਓਲੀਬਾ ਰਿਪੋਲ ਦਾ ਕਾਊਂਟ ਸੀ ਅਤੇ ਉਸਦੇ ਅਧੀਨ ਰਿਪੋਲ ਆਉਂਦਾ ਸੀ, ਜੋ ਪਹਿਲਾਂ ਮੂਰਾਂ ਦੇ ਕਬਜ਼ੇ ਵਿੱਚ ਸੀ। ਓਲੀਬਾ ਅਰਬ ਅਤੇ ਈਸਾਈ ਸਭਿਅਤਾਵਾਂ ਵਿਚਕਾਰ ਇੱਕ ਕੜੀ ਵਜੋਂ ਸੱਭਿਆਚਾਰ ਅਤੇ ਵਿਚਾਰਾਂ ਦਾ ਕੇਂਦਰ ਬਣ ਗਿਆ ਸੀ।

 ਗੈਲਰੀ 

 ਹਵਾਲੇ